Angelina Jolie - Vikipeedia, vaba entsüklopeedia

# Angelina Jolie

### Allikas: Vikipeedia

Angelina Jolie

Angelina Jolie (sünninimi Angelina Jolie Voight; sündinud 4. juunil 1975 Los Angeleses) on filmiauhinnaga Oscar pärjatud USA näitleja, endine modell ja ÜRO hea tahte saadik.

Eelkõige on ta tuntud Lara Crofti osatäitjana filmis "Lara Croft: Tomb Raider". Tuntud on veel tema osatäitmised filmides "Kadunud 60 sekundiga" (2000) ja "Katkenud elu" (1999), mille eest ta pälvis kõrvalosatäitja Oscari.

## [redigeeri] Lapsepõlv ja perekond

Angelina sündis Los Angeleses California osariigis. Tema vanemad on näitlejad Jon Voight ja Marcheline Bertrand, ristivanemad Jacqueline Bisset ja Maximilian Schell. Noorem vend James Haven (sündinud 1973) on lavastaja, kes lavastas oma õe esimesed õpilasfilmid. Jolie emapoolsed vanavanemad olid Prantsuse-Kanada päritolu; isa poolt on ta tšehhi ja inglise päritolu.

Aastal 1976 Angelina vanemad lahutasid ning ta kolis koos ema ja vennaga New Yorki.

Kui Angelina oli 11-aastane, kolis pere tagasi Los Angelesse ja ta astus Lee Strasbergi Teatriinstituuti (Lee Strasberg Theatre Institute) näitlemist õppima.

14-aastaselt asus ta tööle modellina agentuuris Finesse Model Management. Ta töötas peamiselt Londonis ja New Yorgis. Lisaks osales ta mitmes muusikavideotes, näiteks Meat Loafi "Rock'n'Roll Dreams Come Through", Antonello Venditti "Alta Marea" ja Lenny Kravitzi "Stand by My Woman".

Pikka aega olid Angelinal isaga väga külmad suhted, sest ta süüdistas isa perekonna lõhkumises. Nad proovisid oma suhteid soojendada, mängides koos filmis "Lara Croft: Tomb Raider".

12. septembril 2002 muutis Angelina ametlikult oma nimeks Angelina Jolie, jättes välja isa perekonnanime Voight.

Angelina pole seniajani lubanud isal kohtuda tema lastelaste Maddoxi, Zahara ja Shiloh Nouvel'ga.

## [redigeeri] Karjäär

Angelina filmikarjäär algas aastal 1993, mil ta mängis peaosa väikese-eelarvelises filmis "Cyborg 2", kus ta kehastas Casella Reese'i hüüdnimega Cash.

## [redigeeri] Filmograafia

Aasta | Pealkiri | Eesti keelne pealkiri | Osa
--- | --- | --- | ---
1993 | Cyborg 2 |  | Casella "Cash" Reese
1995 | Hackers |  | Kate "Acid Burn" Libby
1996 | Mojave Moon |  | Eleanor "Elie" Rigby
Love Is All There Is |  | Gina Malacici
Foxfire |  | Margret "Legs" Sadovsky
1997 | Playing God | "Kõikvõimas" | Claire
True Women (TV) |  | Georgia Virginia Lawshe Woods
George Wallace (TV) |  | Cornelia Wallace
1998 | Gia (TV) |  | Gia Marie Carangi
Hell's Kitchen |  | Gloria McNeary
Playing by Heart | "Südamete mäng" | Joan
Pushing Tin | "Läheb kitsaks" | Mary Bell
1999 | The Bone Collector | "Kondikoguja" | Amelia Donaghy
Girl, Interrupted | "Katkenud elu" | Lisa Rowe
2000 | Gone in Sixty Seconds | "Kadunud 60 sekundiga" | Sara 'Sway' Wayland
2001 | Lara Croft: Tomb Raider | "Tomb Raider - Seikleja" | Lara Croft
Original Sin | "Patused" | Julia Russell/Bonnie Castle
2002 | Life or Something Like It | "Elu või midagi taolist" | Lanie Kerrigan
2003 | Lara Croft Tomb Raider: The Cradle of Life | "Tomb Raider II: Lara Croft ja elu häll" | Lara Croft
Beyond Borders | "Teispool piire" | Sarah Jordan
2004 | Taking Lives | "Elude võtmine" | Illeana Scott
Shark Tale | "Haikala lugu | Lola hääl
Sky Captain and the World of Tomorrow | "Taevakapten ja tulevikumaailm" | Franky
Alexander | "Aleksander" | Olympias
2005 | Mr. & Mrs. Smith | "Härra ja proua Smith" | Jane Smith
2006 | The Good Shepherd | "Hea karjane" | Clover Wilson
2007 | Beowulf |  | Grendeli ema hääl
A Mighty Heart | "Võimas süda" | Mariane Pearl
2008 | Atlas Shrugged |  | Dagny Taggart
Kung Fu Panda |  | Tigress (hääl)

## [redigeeri] Eraelu

Angelina Jolie

Angelina on olnud kaks korda abielus. 28. märtsil 1996. aastal abiellus ta briti näitleja Jonny Lee Milleriga, kellega ta mängis koos filmis "Häkkerid" (Hackers), aga kooselu kestis vaid aasta ja nad lahutasid 1999. aasta 3. veebruaril.

2000. aasta 5. mail abiellus Angelina ameerika näitleja Billy Bob Thorntoniga, kellega kohtus filmi "Pushing Tin" võtetel. Ka see abielu ei kestnud kuigi kaua, 27. mail 2003. aastal nad lahutasid.

Aastast 2005 on Angelinal suhe näitleja Brad Pittiga.

Angelinal on kolm adopteeritud last: pojad Maddox Chivan Thornton Jolie-Pitt, kes on adopteeritud Kambodžast (sündinud 5. augustil 2001 Kandalis) ning Pax Thien Jolie Vietnamist (sündinud 29. november 2003) ja tütar Zahara Marley Jolie-Pitt, kes on adopteeritud Etioopiast (sündinud 8. jaanuaril 2005 Awassas). 2006. aasta 27. mail sündis tal ja Prad Pittil tütar Shiloh Nouvel Jolie-Pitt.

## [redigeeri] Välislingid

- Angelina Jolie andmebaasis IMDb (inglise keeles)
- Angelina Jolie Yahoo Movies
- Angelina, Brad & Baby Shiloh, People special

Artikliga seotud multimeediafaile Wikimedia Commonsis:
Angelina Jolie
Välja otsitud andmebaasist "http://et.wikipedia.org../../../a/n/g/Angelina_Jolie_ff96.html"

Kategooriad: Ameerika Ühendriikide filminäitlejad | Sündinud 1975

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- Bahasa Melayu
- Български
- Česky
- Dansk
- Deutsch
- Ελληνικά
- English
- Español
- Esperanto
- فارسی
- Français
- Gaeilge
- Hrvatski
- Ido
- Italiano
- עברית
- Kaszëbsczi
- Lietuvių
- Magyar
- Монгол
- Nederlands
- 日本語
- ‪Norsk (bokmål)‬
- Occitan
- Polski
- Português
- Русский
- Shqip
- Simple English
- Slovenčina
- Slovenščina
- Српски / Srpski
- Suomi
- Svenska
- ไทย
- Tiếng Việt
- Türkçe
- ייִדיש
- 中文